[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 7.3.2011

COM(2011) 73 τελικό

2011/0043 (NLE)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με το ειδικό πρόγραμμα, προς εκτέλεση με έμμεσες δράσεις, με το οποίο υλοποιείται το έβδομο πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας (Ευρατόμ)

{COM(2011) 71 final}{COM(2011) 72 final}{COM(2011) 74 final}{SEC(2011) 204 final}

ΑΙΤΙΟΛΟΓΙΚΗ ΕΚΘΕΣΗ

1. Πλαίσιο της προτασης

Η πρόταση που συνοδεύει την παρούσα αιτιολογική έκθεση αφορά την έκδοση απόφασης του Συμβουλίου σχετικά με το ειδικό πρόγραμμα, προς εκτέλεση με έμμεσες δράσεις, με το οποίο υλοποιείται το έβδομο πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας. Αφορά ερευνητικές εργασίες στους τομείς της σύντηξης, της σχάσης και της ακτινοπροστασίας. Κύριος στόχος είναι να διασφαλιστεί η συνέχιση, επί μία περαιτέρω διετία, της έρευνας που χρηματοδοτείται από την ΕΕ στους εν λόγω τομείς στον άξονα των δραστηριοτήτων που υλοποιήθηκαν με επιτυχία κατά την περίοδο 2007-2011. Για τον σκοπό αυτό, στην πρόταση επεξηγείται λεπτομερέστερα το πεδίο εφαρμογής των δραστηριοτήτων Ε&Α.

2. Περιεχόμενο του ειδικου προγραμμάτος Ευρατομ

Το εν λόγω ειδικό πρόγραμμα για έμμεσες δράσεις καλύπτει τις παρακάτω δύο θεματικές προτεραιότητες:

2.1. Έρευνα στον τομέα της ενέργειας από σύντηξη

Στόχος της παρούσας θεματικής προτεραιότητας είναι η ανάπτυξη της γνωστικής βάσης για το ITER και η υλοποίηση αυτού ως μείζον βήμα στην πορεία δημιουργίας πρωτοτύπων αντιδραστήρων για σταθμούς ηλεκτροπαραγωγής οι οποίοι είναι ασφαλείς, αειφόροι, φιλικοί προς το περιβάλλον και οικονομικώς βιώσιμοι. Η θεματική αυτή προτεραιότητα καλύπτει τα κάτωθι πεδία δραστηριότητας:

- Υλοποίηση του ITER

- Ε&Α για την προετοιμασία της λειτουργίας του ITER

- Δραστηριότητες προετοιμασία του DEMO

- Δραστηριότητες Ε&Α μακροπρόθεσμου ορίζοντα

- Ανθρώπινοι πόροι, εκπαίδευση και κατάρτιση

- Υποδομές

- Μεταφορά τεχνολογίας, συμμετοχή της βιομηχανίας και καινοτομία.

2.2. Πυρηνική σχάση και ακτινοπροστασία

Στόχος της παρούσας θεματικής προτεραιότητας είναι η ανάπτυξη μιας στέρεης επιστημονικής και τεχνολογικής βάσης για την επιτάχυνση πρακτικών εξελίξεων στους τομείς της ασφαλούς διαχείρισης των ραδιενεργών αποβλήτων μακράς διάρκειας ζωής, την ενίσχυση ιδιαίτερα της ασφάλειας, της αποδοτικής χρήσης των πόρων και της αποτελεσματικής χρήσης της πυρηνικής ενέργειας από οικονομικής πλευράς, καθώς και η εξασφάλιση ενός ανθεκτικού και κοινωνικά αποδεκτού συστήματος προστασίας του ανθρώπου και του περιβάλλοντος από τις επιπτώσεις της ιοντίζουσας ακτινοβολίας. Η θεματική αυτή προτεραιότητα καλύπτει τα κάτωθι πεδία δραστηριότητας:

- Ταφή σε γεωλογικούς σχηματισμούς

- Συστήματα και ασφάλεια αντιδραστήρων

- Ακτινοπροστασία

- Στήριξη για ερευνητικές υποδομές και πρόσβαση σε αυτές

- Ανθρώπινοι πόροι και εκπαίδευση.

2.3. Οι κύριοι στόχοι του παροντοσ ειδικού πρόγράμματος είναι:

- Η παροχή αδιάλειπτης στήριξης για τις δραστηριότητες στο πλαίσιο του Στρατηγικού Σχεδίου Ενεργειακών Τεχνολογιών (σχέδιο SET),

- η στήριξη και συμπλήρωση των εθνικών ερευνητικών προγραμμάτων στους τομείς της πυρηνικής σχάσης και της ακτινοπροστασίας μέσω συνεργατικής έρευνας και δραστηριοτήτων δικτύωσης, με αποτέλεσμα την μεγιστοποίηση της προστιθέμενης αξίας της ΕΕ σύμφωνα με την συνολική πολιτική της Ένωσης στους τομείς της ενέργειας και της προστασίας της υγείας,

- η βελτίωση της υλοποίησης των ερευνητικών δραστηριοτήτων στον τομέα της σύντηξης που εκτελούνται στο πλαίσιο της Ευρωπαϊκής Συμφωνίας για την Ανάπτυξη της Σύντηξης (EFDA),

- η καλλιέργεια της διεθνούς συνεργασίας μέσω συγκεκριμένων δράσεων σε αμφότερους τους τομείς της σύντηξης και της σχάσης, προς συμπλήρωση της στρατηγικής προσέγγισης του προγράμματος,

- η εξασφάλιση επαρκούς διακυβέρνησης και διαχείρισης των ITER και F4E, συμπεριλαμβανομένων της συγκράτησης των δαπανών και της διαχείρισης των κινδύνων (τεχνικών, βιομηχανικών, οικονομικών, νομικών).

Για τα ITER και F4E θα απαιτηθεί μια πιο ευέλικτη οργανωτική δομή που θα επιτρέψει ταχεία μεταφορά, στη βιομηχανία, της προκύπτουσας καινοτομίας και τεχνολογικής προόδου, δίνοντας έτσι τη δυνατότητα στην ευρωπαϊκή βιομηχανία να γίνει ανταγωνιστικότερη. Ο στόχος αυτός θα επιτευχθεί με:

- προώθηση της καινοτομίας και ανταλλαγή τεχνογνωσίας με τα συνδεόμενα πανεπιστήμια, ερευνητικά ιδρύματα και τη βιομηχανία,

- ενθάρρυνση της παραγωγής διπλωμάτων ευρεσιτεχνίας,

- προώθηση του φόρουμ καινοτομίας της βιομηχανίας σύντηξης, το οποίο θα καταρτίσει χάρτη πορείας για την τεχνολογία σύντηξης και θα αναπτύξει πρωτοβουλίες για την ανάπτυξη των ανθρώπινων πόρων με έμφαση στην καινοτομία και τις δυνατότητες παροχής νέων προϊόντων και υπηρεσιών.

2.4. Υφιστάμενες διατάξεις στον τομέα που αφορά η πρόταση

Δυνάμει του άρθρου 7 της συνθήκης Ευρατόμ, το πρόγραμμα πλαίσιο Ευρατόμ είναι το κύριο μέσο της Κοινότητας για την στήριξη και συμπλήρωση των δραστηριοτήτων των κρατών μελών στον τομέα της Ε&Α στα πυρηνικά. Στα τέλη 2011 λήγει η ισχύς των υφιστάμενων διατάξεων (αποφάσεις του Συμβουλίου περί θέσπισης του 7ου προγράμματος πλαισίου Ευρατόμ για την περίοδο 2007-2011[1])

2.5. Συνοχή με άλλες πολιτικές και στόχους της Ένωσης

Το παρόν ειδικό πρόγραμμα υποστηρίζει δραστηριότητες Ε&Α που συνάδουν πλήρως με τους στόχους του Στρατηγικού Σχεδίου Ενεργειακών Τεχνολογιών (σχέδιο SET). Υποστηρίζει επίσης τους στόχους που απαριθμούνται σε μείζονες πρωτοβουλίες πολιτικής της ΕΕ, όπως η Ευρωπαϊκή Στρατηγική 2020, η συναφής πρωτοβουλία για την Ένωση Καινοτομίας και η ανακοίνωση Ενέργεια 2020.

3. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ

3.1. Διαβουλεύσεις με τα ενδιαφερόμενα μέρη

Σύμφωνα με τη Συνθήκη Ευρατόμ, η Επιτροπή ζήτησε τη γνώμη της Επιστημονικής και Τεχνικής Επιτροπής Ευρατόμ.

3.2. Συγκέντρωση και χρήση εμπειρογνωμοσύνης

Για την κατάρτιση της πρότασης για το ειδικό πρόγραμμα η Επιτροπή χρησιμοποίησε διάφορες πηγές, μεταξύ των οποίων:

- ενδιάμεσες αξιολογήσεις του 7ου ΠΠ Ευρατόμ από ανεξάρτητες ομάδες εμπειρογνωμόνων•

- έκθεση για λογαριασμό της Ευρωπαϊκής Συμφωνίας για την Ανάπτυξη της Σύντηξης (EFDA) από ειδική ομάδα μελέτης σχετικά με το μέλλον του προγράμματος Ε&Α στον τομέα της σύντηξης•

- εισηγήσεις της Επιστημονικής και Τεχνικής Επιτροπής Ευρατόμ σχετικά με την παράταση του ΠΠ7 και την προετοιμασία του ΠΠ8•

- εκθέσεις, όπως έγγραφα οραματισμού και στρατηγικά ερευνητικά θεματολόγια που καταρτίζουν οι τεχνολογικές πλατφόρμες στον πυρηνικό τομέα – η τεχνολογική πλατφόρμα βιώσιμης πυρηνικής ενέργειας (SNETP), η τεχνολογική πλατφόρμα για την τελική διάθεση σε γεωλογικούς σχηματισμούς (IGD-TP) και η πολυεπιστημονική ευρωπαϊκή πρωτοβουλία χαμηλών δόσεων (MELODI).

3.3. Εκτίμηση επιπτώσεων

Σύμφωνα με το άρθρο 21 των κανόνων εφαρμογής του δημοσιονομικού κανονισμού (κανονισμός αριθ. 2342/2002 της Επιτροπής) η Επιτροπή κατάρτισε εκ των προτέρων αξιολόγηση. Δεδομένου ότι η παρούσα πρόταση αποβλέπει στη συνέχιση των δραστηριοτήτων του προγράμματος πλαισίου Ευρατόμ για τα έτη 2012-13 βάσει των ίδιων δημοσιονομικών προοπτικών, έχει αρθεί η απαίτηση για εκτίμηση των επιπτώσεων.

4. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

Η νομική βάση για το παρόν ειδικό πρόγραμμα παρέχεται από τα άρθρα 1, 2, 4 και 7 της Συνθήκης Ευρατόμ.

5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Οι δημοσιονομικές επιπτώσεις της απόφασης καθώς και οι επιπτώσεις της από άποψη ανθρώπινων και διοικητικών πόρων εκτίθενται στο «νομοθετικό δημοσιονομικό δελτίο» που επισυνάπτεται στην παρούσα πρόταση απόφασης του Συμβουλίου.

2011/0043 (NLE)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με το ειδικό πρόγραμμα, προς εκτέλεση με έμμεσες δράσεις, με το οποίο υλοποιείται το έβδομο πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας (Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,

Έχοντας υπόψη την πρόταση της Ευρωπαϊκής Επιτροπής,

Έχοντας υπόψη τη γνώμη του Ευρωπαϊκού Κοινοβουλίου[2],

Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[3],

Εκτιμώντας τα ακόλουθα:

(1) Ο συνδυασμός των εθνικών και ευρωπαϊκών προσπαθειών στον τομέα της έρευνας και της εκπαίδευσης αποτελεί βασική προϋπόθεση για την προώθηση και την κατοχύρωση της οικονομικής ανάπτυξης και της ευημερίας των πολιτών στην Ευρώπη.

(2) Σύμφωνα με την απόφαση (XXX/XXX/Ευρατόμ) του Συμβουλίου, για το έβδομο πρόγραμμα-πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (2012-2013)[4] (εφεξής το «πρόγραμμα-πλαίσιο (2012-2013)»), το πρόγραμμα-πλαίσιο (2012-2013) υλοποιείται μέσω ειδικών προγραμμάτων, τα οποία ορίζουν τους λεπτομερείς κανόνες εφαρμογής τους, προσδιορίζουν τη διάρκειά τους και παρέχουν τα μέσα που θεωρούνται αναγκαία.

(3) Το πρόγραμμα πλαίσιο (2012-2013) περιλαμβάνει δύο τύπους δραστηριοτήτων: έμμεσες ερευνητικές δράσεις με αντικείμενο την ενέργεια σύντηξης, την πυρηνική σχάση και την ακτινοπροστασία, και άμεσες δράσεις για δραστηριότητες του Κοινού Κέντρου Ερευνών στο πεδίο της πυρηνικής ενέργειας. Οι έμμεσες δράσεις πρέπει να υλοποιηθούν στο πλαίσιο του παρόντος ειδικού προγράμματος.

(4) Στο παρόν ειδικό πρόγραμμα πρέπει να εφαρμόζονται οι κανόνες συμμετοχής επιχειρήσεων, ερευνητικών κέντρων και πανεπιστημίων και οι κανόνες διάδοσης των αποτελεσμάτων της έρευνας βάσει του προγράμματος πλαισίου (2012-2013).

(5) Σύμφωνα με το άρθρο 101 της Συνθήκης, η Κοινότητα έχει συνομολογήσει σειρά διεθνών συμφωνιών στο πεδίο της πυρηνικής έρευνας, και είναι σκόπιμο να καταβληθούν προσπάθειες για την ενίσχυση της διεθνούς ερευνητικής συνεργασίας ώστε η Κοινότητα να ενσωματωθεί περαιτέρω στην παγκόσμια ερευνητική κοινότητα. Η διμερής διεθνής συνεργασία στηρίζεται σε στέρεο νομικό πλαίσιο συμφωνιών συνεργασίας μεταξύ της Κοινότητας και τρίτων χωρών. Το πρόγραμμα πλαίσιο (2012 - 2013) είναι θεμελιώδους σημασίας για την εφαρμογή των εν λόγω συμφωνιών. Κατά συνέπεια, το παρόν ειδικό πρόγραμμα πρέπει να επιτρέπει τη συμμετοχή των χωρών που έχουν συνάψει ανάλογες συμφωνίες και πρέπει επίσης να είναι ανοικτό σε επίπεδο έργων, και βάσει της αρχής του αμοιβαίου οφέλους, στη συμμετοχή φορέων από τρίτες χώρες και διεθνών οργανισμών επιστημονικής συνεργασίας.

(6) Το παρόν ειδικό πρόγραμμα πρέπει να συμβάλει στην προώθηση της αειφόρου ανάπτυξης.

(7) Η χρηστή δημοσιονομική διαχείριση του ειδικού προγράμματος και της υλοποίησής του πρέπει να διασφαλίζεται με αποτελεσματικό και φιλικό για τον χρήστη τρόπο, με παράλληλη κατοχύρωση της ασφάλειας δικαίου και της προσβασιμότητας του προγράμματος για όλους τους συμμετέχοντες, σύμφωνα με τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[5], και τον κανονισμό (ΕΚ, Ευρατόμ) αριθ. 2342/2002 της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[6].

(8) Πρέπει να ληφθούν τα ενδεδειγμένα μέτρα – αναλογικώς προς τα οικονομικά συμφέροντα της Ένωσης – για την παρακολούθηση της αποτελεσματικότητας τόσο της παρεχόμενης οικονομικής στήριξης όσο και της χρήσης των σχετικών κονδυλίων προκειμένου να αποφευχθούν οι παρατυπίες και η απάτη. Πρέπει επίσης να ληφθούν τα αναγκαία μέτρα για την ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων σύμφωνα με τον κανονισμό (EΚ, Ευρατόμ) αριθ. 1605/2002, τον κανονισμό (EΚ, Ευρατόμ) αριθ. 2342/2002, τον κανονισμό (EΚ, Ευρατόμ) αριθ. 2988/95 του Συμβουλίου της 18ης Δεκεμβρίου 1995 σχετικά με την προστασία των οικονομικών συμφερόντων των Ευρωπαϊκών Κοινοτήτων[7], τον κανονισμό (Ευρατόμ, EΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[8] και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου της 25ης Μαρτίου 1999 σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)[9].

(9) Για κάθε θεματικό πεδίο πρέπει να προβλέπεται ξεχωριστή γραμμή του προϋπολογισμού στον γενικό προϋπολογισμό της Ευρωπαϊκής Ένωσης.

(10) Οι ερευνητικές δραστηριότητες που διεξάγονται βάσει του παρόντος ειδικού προγράμματος πρέπει να τηρούν τις θεμελιώδεις αρχές δεοντολογίας, συμπεριλαμβανομένων ιδίως εκείνων που διατυπώνονται στον Χάρτη Θεμελιωδών Δικαιωμάτων της Ευρωπαϊκής Ένωσης.

(11) Η Επιτροπή ζήτησε τη γνώμη της Επιστημονικής και Τεχνικής Επιτροπής Ευρατόμ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ειδικό πρόγραμμα, προς εκτέλεση με έμμεσες δράσεις, με το οποίο υλοποιείται το έβδομο πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας (Ευρατόμ), εφεξής «ειδικό πρόγραμμα», εγκρίνεται για την περίοδο από 1ης Ιανουαρίου 2012 έως 31 Δεκεμβρίου 2013.

Άρθρο 2

Μέσω του ειδικού προγράμματος υποστηρίζονται δραστηριότητες έρευνας και εκπαίδευσης στον τομέα της πυρηνικής ενέργειας που καλύπτουν ολόκληρο το φάσμα των έμμεσων ερευνητικών δράσεων στα ακόλουθα θεματικά πεδία:

α) έρευνα στο πεδίο της ενέργειας σύντηξης (συμπεριλαμβανομένου του ITER)•

β) έρευνα στο πεδίο της πυρηνικής σχάσης και της ακτινοπροστασίας.

Οι στόχοι και οι αδρές γραμμές των ανωτέρω δραστηριοτήτων παρατίθενται στο παράρτημα.

Άρθρο 3

Σύμφωνα με το άρθρο 3 της απόφασης [ η αναφορά στην απόφαση του Συμβουλίου για το ΠΠ Ευρατόμ θα προστεθεί όταν εκδοθεί ], ο προϋπολογισμός εκτέλεσης του ειδικού προγράμματος εκτιμήθηκε σε 2.327.054.000 ευρώ, εκ των οποίων ποσοστό έως 15 % διατίθεται για τις διοικητικές δαπάνες της Επιτροπής. Το ποσό αυτό επιμερίζεται ως ακολούθως (σε ευρώ):

α) έρευνα στο πεδίο της ενέργειας σύντηξης | 2.208.809.000 |

β) πυρηνική σχάση και ακτινοπροστασία, | 118.245.000 |

Άρθρο 4

Οι πάσης φύσεως ερευνητικές δραστηριότητες που διεξάγονται βάσει του ειδικού προγράμματος εκτελούνται σύμφωνα με θεμελιώδεις δεοντολογικές αρχές.

Άρθρο 5

1. Το ειδικό πρόγραμμα υλοποιείται μέσω των μηχανισμών χρηματοδότησης που θεσπίζονται στο παράρτημα ΙΙ της απόφασης [ η αναφορά στην απόφαση του Συμβουλίου για το ΠΠ Ευρατόμ θα προστεθεί όταν εκδοθεί ].

2. Στο παρόν ειδικό πρόγραμμα εφαρμόζονται οι κανόνες για τη συμμετοχή των επιχειρήσεων, των ερευνητικών κέντρων και των πανεπιστημίων και για τη διάδοση των ερευνητικών αποτελεσμάτων σχετικά με έμμεσες δράσεις όπως παρατίθενται στον κανονισμό (Ευρατόμ ) αριθ. του Συμβουλίου [ η αναφορά στον κανονισμό του Συμβουλίου θα προστεθεί όταν εκδοθεί ][10].

Άρθρο 6

1. Για την υλοποίηση του ειδικού προγράμματος, η Επιτροπή εκπονεί ετήσιο πρόγραμμα εργασίας όπου προσδιορίζει λεπτομερέστερα τους στόχους και τις επιστημονικές και τεχνολογικές προτεραιότητες που παρατίθενται στο παράρτημα, τους μηχανισμούς χρηματοδότησης του εκάστοτε αντικειμένου για το οποίο δημοσιεύονται προσκλήσεις υποβολής προτάσεων, καθώς και το χρονοδιάγραμμα υλοποίησης.

2. Το πρόγραμμα εργασίας συνεκτιμά συναφείς ερευνητικές δραστηριότητες που διεξάγονται στα κράτη μέλη, συνδεδεμένες χώρες, καθώς και σε ευρωπαϊκούς και διεθνείς οργανισμούς. Το πρόγραμμα εργασίας επικαιροποιείται κατά περίπτωση.

3. Το πρόγραμμα εργασίας προσδιορίζει τα κριτήρια βάσει των οποίων θα αξιολογηθούν οι προτάσεις για έμμεσες δράσεις στο πλαίσιο των μηχανισμών χρηματοδότησης και θα επιλεγούν τα έργα. Τα εφαρμοζόμενα κριτήρια είναι η αριστεία, ο αντίκτυπος και η υλοποίηση. Πρόσθετες απαιτήσεις, διορθωτικοί συντελεστές και τιμές κατωφλίου ενδέχεται να προσδιορίζονται ή να αναλύονται συμπληρωματικά στο πρόγραμμα εργασίας.

4. Το πρόγραμμα εργασίας μπορεί να προσδιορίζει τα ακόλουθα:

α) οργανισμούς που λαμβάνουν συνεισφορές υπό μορφή συνδρομής μέλους·

β) δράσεις στήριξης δραστηριοτήτων που διεξάγονται από συγκεκριμένες νομικές οντότητες.

Άρθρο 7

1. Η Επιτροπή έχει την ευθύνη της υλοποίησης του ειδικού προγράμματος.

2. Για τις ανάγκες υλοποίησης του ειδικού προγράμματος, η Επιτροπή συνεπικουρείται από συμβουλευτική επιτροπή. Η σύνθεση της τελευταίας μπορεί να ποικίλλει ανάλογα με τα θέματα της ημερήσιας διάταξης αυτής. Για ζητήματα που σχετίζονται με τη σχάση, η σύνθεση της εν λόγω επιτροπής και οι λεπτομερείς κανόνες και διαδικασίες λειτουργίας που εφαρμόζονται σε αυτήν καθορίζονται στην απόφαση 84/338/Ευρατόμ, ΕΚΑΧ, ΕΟΚ του Συμβουλίου[11]. Για τα ζητήματα που αφορούν τη σύντηξη, ισχύουν τα προβλεπόμενα στην απόφαση του Συμβουλίου, της 16ης Δεκεμβρίου 1980, σχετικά με τη σύσταση συμβουλευτικής επιτροπής για το πρόγραμμα σύντηξης[12].

3. Η Επιτροπή ενημερώνει σε τακτική βάση την επιτροπή σχετικά με τη συνολική πρόοδο της υλοποίησης του ειδικού προγράμματος και της παρέχει έγκαιρη πληροφόρηση σχετικά με όλες τις δράσεις που προτείνονται ή χρηματοδοτούνται στο πλαίσιο του παρόντος ειδικού προγράμματος.

Άρθρο 8

Η Επιτροπή μεριμνά για την ανεξάρτητη παρακολούθηση, αξιολόγηση και επανεξέταση που προβλέπονται στο άρθρο 6 της απόφασης [ η αναφορά στην απόφαση του Συμβουλίου για το ΠΠ Ευρατόμ θα προστεθεί όταν εκδοθεί ] σχετικά με τις δραστηριότητες οι οποίες διεξάγονται στους τομείς που καλύπτει το ειδικό πρόγραμμα.

Άρθρο 9

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ, ΑΔΡΕΣ ΓΡΑΜΜΕΣ ΤΩΝ ΘΕΜΑΤΙΚΩΝ ΤΟΜΕΩΝ ΚΑΙ ΔΡΑΣΤΗΡΙΟΤΗΤΩΝ

I. Θεματικά πεδία έρευνας

I.A Έρευνα στο πεδίο της ενέργειας σύντηξης

Γενικός στόχος

Ανάπτυξη της γνωστικής βάσης για το ITER και υλοποίηση αυτού ως μείζον βήμα στην πορεία δημιουργία πρωτοτύπων αντιδραστήρων για σταθμούς ηλεκτροπαραγωγής οι οποίοι είναι ασφαλείς, αειφόροι, φιλικοί προς το περιβάλλον και οικονομικώς βιώσιμοι.

Δραστηριότητες

1. Υλοποίηση του ITER

Ως οικοδεσπότης του έργου, η Κοινότητα έχει ειδική ευθύνη στο πλαίσιο του οργανισμού ITER και αναλαμβάνει ηγετικό ρόλο, κυρίως όσον αφορά την διοίκηση του Διεθνούς Οργανισμού ITER, τη διαχείριση και στελέχωση, καθώς και τη γενική τεχνική και διοικητική στήριξη.

Η συμμετοχή της Κοινότητας στο ITER ως συμβαλλόμενου μέρους θα περιλαμβάνει περαιτέρω συνεισφορές στην κατασκευή του εξοπλισμού και των εγκαταστάσεων που απαιτούνται στον τόπο εγκατάστασης του ITER και την στήριξη του έργου κατά την κατασκευή.

Οι δραστηριότητες Ε&ΤΑ προς στήριξη της κατασκευής του ITER θα διεξάγονται στο πλαίσιο των ενώσεων σύντηξης (fusion associations) και ευρωπαϊκών βιομηχανιών. Οι δραστηριότητες αυτές θα περιλαμβάνουν την ανάπτυξη και δοκιμή κατασκευαστικών μερών και συστημάτων.

2. Ε&Α προς προετοιμασία της λειτουργίας του ITER

Ένα εστιασμένο πρόγραμμα φυσικής και τεχνολογίας θα έχει ως στόχο την παγίωση των επιλογών του έργου ITER και την προετοιμασία της ταχείας εκκίνησης της λειτουργίας του ITER. Θα εκτελεσθεί μέσω συντονισμένων πειραματικών, θεωρητικών δραστηριοτήτων, και δραστηριοτήτων μοντελοποίησης, για τις οποίες θα χρησιμοποιούνται οι εγκαταστάσεις JET και άλλες διατάξεις μαγνητικής συγκράτησης. Το εν λόγω πρόγραμμα αποτελεί εγγύηση για τη βαρύτητα του ρόλου της Ευρώπης στο πλαίσιο του έργου ITER, και προπομπό ενός ισχυρού ευρωπαϊκού ρόλου στην εκμετάλλευση του έργου. Θα περιλαμβάνει:

- αξιολόγηση ειδικών τεχνολογιών νευραλγικής σημασίας για την επιχειρησιακή λειτουργία του ITER μέσω της εκμετάλλευσης των τεχνικών βελτιώσεων του JET (πρώτο τοίχωμα τύπου ITER, συστήματα θέρμανσης, διαγνωστική),

- διερεύνηση σεναρίων επιχειρησιακής λειτουργίας του ITER με τη βοήθεια στοχοθετημένων πειραμάτων στο JET και άλλες μονάδες, καθώς και συντονισμένες δραστηριότητες μοντελοποίησης.

3. Περιορισμένες τεχνολογικές δραστηριότητες προετοιμασίας του DEMO

Οι ενώσεις σύντηξης και η βιομηχανία θα αναπτύξουν περαιτέρω νευραλγικές τεχνολογίες και υλικά που απαιτούνται για την αδειοδότηση, κατασκευή και επιχειρησιακή λειτουργία του σταθμού επίδειξης ηλεκτροπαραγωγής DEMO, ώστε να δοκιμαστούν στο ITER και η ευρωπαϊκή βιομηχανία να αποκτήσει ικανότητα κατασκευής του DEMO και ανάπτυξης μελλοντικών σταθμών ηλεκτροπαραγωγής από σύντηξη. Θα υλοποιηθούν οι κάτωθι δραστηριότητες:

- περαιτέρω εργασίες της ομάδας έργου αποκλειστικής απασχόλησης EVEDA (Engineering Validation and Engineering Design Activities – Δραστηριότητες τεχνολογικής επικύρωσης και κατασκευαστικής μελέτης) ως προπαρασκευαστικό στάδιο για την κατασκευή της μονάδας IFMIF (International Fusion Materials Irradiation Facility - Διεθνής μονάδα ακτινοβόλησης υλικών σύντηξης), η οποία θα χρησιμοποιηθεί για τη δοκιμή υλικών σταθμού ηλεκτροπαραγωγής από σύντηξη,

- ανάπτυξη, δοκιμές ακτινοβόλησης και μοντελοποίηση υλικών χαμηλής ραδιενέργειας και ανθεκτικών στην ακτινοβολία· ανάπτυξη των καίριων τεχνολογιών που απαιτούνται για την επιχειρησιακή λειτουργία σταθμού ηλεκτροπαραγωγής από σύντηξη, συμπεριλαμβανομένων των αναστρεπτικών περιβλημάτων (blankets)· δραστηριότητες μελέτης της γενικής ιδέας του DEMO, συμπεριλαμβανομένων πτυχών ασφάλειας και προστασίας του περιβάλλοντος.

4. Δραστηριότητες Ε&Α μακροπρόθεσμου ορίζοντα

Με βάση τις δραστηριότητες που αφορούν αποκλειστικά τον αντιδραστήρα ITER και το έργο επίδειξης DEMO, μέσω του ειδικού προγράμματος θα αναπτυχθεί τεχνική επάρκεια και θα διευρυνθεί η γνωστική βάση σε πεδία τα οποία έχουν στρατηγική συνάφεια με τους μελλοντικούς σταθμούς ηλεκτροπαραγωγής από σύντηξη. Οι εν λόγω ερευνητικές δραστηριότητες θα ενισχύσουν την τεχνική σκοπιμότητα και οικονομική βιωσιμότητα της ηλεκτροπαραγωγής από σύντηξη. Οι ειδικές δράσεις βάσει του προγράμματος πλαισίου (2012-2013) θα περιλαμβάνουν περιορισμένες δραστηριότητες ως ακολούθως:

- μελέτη βελτιωμένων ιδεών για συστήματα μαγνητικής συγκράτησης, συμπεριλαμβανομένων αστρικών γεννητριών (stellarators). Οι εργασίες θα επικεντρωθούν στην προετοιμασία της επιχειρησιακής λειτουργίας της μηχανής W7-X stellarator, στην αξιοποίηση των υφιστάμενων μηχανών για διεύρυνση των πειραματικών βάσεων δεδομένων, και στην εκτίμηση των μελλοντικών προοπτικών αυτών των διατάξεων,

- πειράματα, θεωρία και περαιτέρω μοντελοποίηση με απώτατο στόχο τη συνολική κατανόηση πλασμάτων σύντηξης κατάλληλων για αντιδραστήρα,

- μελέτες των κοινωνιολογικών πτυχών και των οικονομικών παραμέτρων της ηλεκτροπαραγωγής από σύντηξη, και δράσεις προώθησης της ευαισθητοποίησης του κοινού και κατανόησης της σύντηξης.

5. Ανθρώπινοι πόροι, εκπαίδευση και κατάρτιση –συγκρότηση της «γενεάς ITER»

Για την εξασφάλιση επαρκών ανθρώπινων πόρων και μιας συνεργασίας υψηλού επιπέδου στο πλαίσιο του θεματικού τομέα της σύντηξης, τόσο για τις άμεσες όσο και για τις μεσοπρόθεσμες ανάγκες του ITER, καθώς και για την περαιτέρω ανάπτυξη της σύντηξης, προβλέπονται:

- στήριξη της κινητικότητας ερευνητών μεταξύ οργανισμών που συμμετέχουν στο ειδικό πρόγραμμα, με σκοπό την περαιτέρω προώθηση της συνεργασίας και ενοποίησης των ερευνητικών δραστηριοτήτων καθώς και την καλλιέργεια της διεθνούς συνεργασίας,

- υψηλού επιπέδου εκπαίδευση μηχανικών και ερευνητών σε μεταπτυχιακό και μεταδιδακτορικό επίπεδο, με χρήση ακόμη και των μονάδων ως βάθρων κατάρτισης, καθώς και αποκλειστικά σεμινάρια και εργαστήρια, καθώς και καλλιέργεια της συνεργασίας μεταξύ των συμμετεχόντων από την ανώτατη εκπαίδευση.·

6. Υποδομές

Η υλοποίηση του ITER στην Ευρώπη, μέσα στο διεθνές πλαίσιο του οργανισμού ITER, θα προβάλει τις νέες ερευνητικές υποδομές με έντονη ευρωπαϊκή διάσταση.

7. Μεταφορά τεχνολογίας, συμμετοχή της βιομηχανίας και καινοτομία

Για το ITER θα απαιτηθεί μια νέα και πιο ευέλικτη οργανωτική δομή που θα επιτρέψει την ταχεία μεταφορά, στη βιομηχανία, της προκύπτουσας καινοτομίας και τεχνολογικής προόδου, δίνοντας έτσι τη δυνατότητα στην ευρωπαϊκή βιομηχανία να γίνει ανταγωνιστικότερη. Ο στόχος αυτός θα επιτευχθεί με:

- προώθηση της καινοτομίας και ανταλλαγή τεχνογνωσίας με συνδεδεμένα πανεπιστήμια, ερευνητικά ιδρύματα και τη βιομηχανία,

- ενθάρρυνση της παραγωγής διπλωμάτων ευρεσιτεχνίας,

- προώθηση του φόρουμ καινοτομίας της βιομηχανίας σύντηξης, το οποίο θα καταρτίσει χάρτη πορείας για την τεχνολογία σύντηξης και θα αναπτύξει πρωτοβουλίες για την ανάπτυξη των ανθρώπινων πόρων με έμφαση στην καινοτομία και τις δυνατότητες παροχής νέων προϊόντων και υπηρεσιών.

I.B Πυρηνική σχάση και ακτινοπροστασία

Ο συνολικός στόχος είναι η ενίσχυση, ιδίως, της ασφάλειας, των επιδόσεων, της απόδοσης των πόρων και της οικονομικής αποδοτικότητας της πυρηνικής σχάσης και των χρήσεων των ακτινοβολιών στη βιομηχανία και την ιατρική. Έμμεσες δράσεις στον τομέα της πυρηνικής σχάσης και ακτινοπροστασίας θα αναληφθούν σε πέντε κύρια πεδία δραστηριότητας που αναλύονται κατωτέρω. Υφίστανται σημαντικοί δεσμοί με την έρευνα στο έβδομο πρόγραμμα πλαίσιο της Ένωσης που εγκρίθηκε με την απόφαση αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου[13], ιδίως στους τομείς της ενέργειας, των ευρωπαϊκών προτύπων, της εκπαίδευσης και κατάρτισης, της προστασίας του περιβάλλοντος, της υγείας, της επιστήμης των υλικών, της διακυβέρνησης, των κοινών υποδομών, της παιδείας ασφάλειας και προστασίας από έκνομες ενέργειες. Η διεθνής συνεργασία θα αποτελέσει καίριο γνώρισμα των δραστηριοτήτων σε πολλούς τομείς, ιδίως στα προηγμένα πυρηνικά συστήματα που αποτελούν αντικείμενο διερεύνησης στο πλαίσιο του διεθνούς φόρουμ Generation IV.

1. Ταφή σε γεωλογικούς σχηματισμούς

Στόχοι

Σκοπός είναι, μέσω έρευνας προσανατολισμένης στην υλοποίηση, να δημιουργηθεί μια στέρεη επιστημονική και τεχνική βάση για την επίδειξη των τεχνολογιών και της ασφάλειας της διάθεσης αναλωμένων καυσίμων και ραδιενεργών αποβλήτων μακράς διάρκειας ζωής σε γεωλογικούς σχηματισμούς, και να υποστηριχθεί η ανάπτυξη μιας κοινής ευρωπαϊκής θεώρησης πάνω στα κυριότερα ζητήματα που αφορούν τη διαχείριση και τη διάθεση των αποβλήτων.

Δραστηριότητες

Ταφή σε γεωλογικούς σχηματισμούς: Τεχνικές μελέτες και επίδειξη μελετών εναπόθεσης, επιτόπιος χαρακτηρισμός πετρωμάτων υποδοχής (σε υπόγεια ερευνητικά εργαστήρια γενικότερου χαρακτήρα ή προσαρμοσμένα στη φύση των πετρωμάτων), κατανόηση του περιβάλλοντος εναπόθεσης, μελέτες των συναφών διεργασιών σε εγγύς πεδίο (μορφή αποβλήτων και μηχανικά φράγματα) και σε άπω πεδίο (βραχώδες υπόστρωμα και οδοί διαφυγής προς τη βιόσφαιρα), ανάπτυξη αξιόπιστων μεθόδων για την αξιολόγηση επιδόσεων και ασφάλειας, τέλος δε διερεύνηση ζητημάτων διακυβέρνησης και κοινωνικών πτυχών συναφών με την αποδοχή από το κοινό.

2. Συστήματα αντιδραστήρων

Στόχοι

Υποστήριξη της ασφαλούς, αποτελεσματικής και πιο αειφόρου λειτουργίας όλων των συναφών συστημάτων αντιδραστήρων (συμπεριλαμβανομένων και εγκαταστάσεων του κύκλου του πυρηνικού καυσίμου), που χρησιμοποιούνται ή αναπτύσσονται στην Ευρώπη, και διερεύνηση τρόπων μείωσης της ποσότητας ή/και του δυνητικού κινδύνου των αποβλήτων.

Δραστηριότητες

Ασφάλεια των πυρηνικών εγκαταστάσεων: Επιχειρησιακή ασφάλεια υφιστάμενων και μελλοντικών πυρηνικών εγκαταστάσεων, ιδίως αξιολόγηση και διαχείριση της μονάδας σε όλη τη διάρκεια της επιχειρησιακής της ζωής, παιδεία ασφαλείας (ελαχιστοποίηση του βαθμού επικινδυνότητας από ανθρώπινο και οργανωτικό λάθος), προηγμένες μέθοδοι αξιολόγησης της ασφάλειας, εργαλεία αριθμητικής προσομοίωσης, όργανα μετρήσεων και ελέγχου, πρόληψη και μετριασμός των επιπτώσεων σοβαρών ατυχημάτων, καθώς και συναφείς δραστηριότητες για βελτιστοποίηση της διαχείρισης της γνώσης και της διατήρησης της επάρκειας.

Προηγμένα πυρηνικά συστήματα: Βελτίωση του βαθμού απόδοσης των σημερινών συστημάτων και καυσίμων και μελέτη προηγμένων συστημάτων αντιδραστήρων ώστε να αξιολογηθεί το δυναμικό τους, οι άμυνες που μπορούν να προβάλλουν για τη μη εξάπλωση των πυρηνικών όπλων και οι επιδράσεις τους στη μακροπρόθεσμη βιωσιμότητα, συμπεριλαμβανομένων δραστηριοτήτων βασικής και ζωτικής εγκάρσιας έρευνας (όπως για παράδειγμα επιστήμης των υλικών)[14] και μελέτη του κύκλου του καυσίμου, καινοτόμων καυσίμων και πτυχών διαχείρισης αποβλήτων, συμπεριλαμβανομένων του διαχωρισμού και της μεταστοιχείωσης, καθώς και της αποτελεσματικότερης χρήσης του σχάσιμου υλικού στους υπάρχοντες αντιδραστήρες.

3. Ακτινοπροστασία

Στόχοι

Διατήρηση και βελτίωση, μέσω της έρευνας, των προτύπων ακτινοπροστασίας στην Ένωση και επίλυση της διαμάχης σχετικά με τον κίνδυνο που απορρέει από την έκθεση σε ιοντίζουσα ακτινοβολία χαμηλών και παρατεταμένων δόσεων.

Δραστηριότητες

- Κίνδυνοι από έκθεση σε χαμηλές και παρατεταμένες δόσεις: Ορθότερη ποσοτικοποίηση των κινδύνων, για την υγεία, που απορρέουν από έκθεση σε χαμηλές και παρατεταμένες δόσεις ακτινοβολίας, συμπεριλαμβανομένου και του παράγοντα άτομο, μέσω επιδημιολογικών μελετών και πληρέστερης κατανόησης των μηχανισμών με τη βοήθεια των ερευνητικών εργασιών της κυτταρικής και μοριακής βιολογίας.

- Ιατρικές χρήσεις της ακτινοβολίας: Ενίσχυση της ασφάλειας και της αποτελεσματικότητας των ιατρικών χρήσεων της ακτινοβολίας μέσω νέων τεχνολογικών εξελίξεων και επίτευξη σωστής ισορροπίας μεταξύ των ωφελειών και κινδύνων από τις χρήσεις αυτές.

- Διαχείριση καταστάσεων έκτακτης ανάγκης και αποκατάσταση: Βελτίωση της συνοχής και ενοποίησης της διαχείρισης καταστάσεων έκτακτης ανάγκης στην Ευρώπη με την ανάπτυξη κοινών εργαλείων και στρατηγικών και επίδειξη της αποτελεσματικότητάς τους σε επιχειρησιακά περιβάλλοντα.

- Άλλα θέματα: Οι εθνικές ερευνητικές δραστηριότητες σε άλλους τομείς θα ενσωματωθούν αποτελεσματικότερα ανάλογα με τις ανάγκες προκειμένου να επιτευχθεί ο συνολικός στόχος.

4. Υποδομές

Στόχοι

Παροχή στήριξης σε νευραλγικές υποδομές εκεί όπου υπάρχει σαφής ευρωπαϊκή προστιθέμενη αξία, κυρίως για τη δημιουργία κρίσιμης μάζας και για την εξασφάλιση κατάλληλης πρόσβασης.

Δραστηριότητες

Στήριξη για σχεδιασμό, ανακαίνιση, κατασκευή ή/και επιχειρησιακή λειτουργία των νευραλγικής σημασίας ερευνητικών υποδομών που απαιτούνται σε καθένα από τα ανωτέρω θεματικά πεδία, συμπεριλαμβανομένης της διευκόλυνσης της πρόσβασης σε υφιστάμενες και μελλοντικές εγκαταστάσεις από μεμονωμένους ερευνητές και ερευνητικές ομάδες.

5. Ανθρώπινοι πόροι και εκπαίδευση[15]

Στόχοι

Στήριξη της δημιουργίας και επέκτασης της επιστημονικής επάρκειας και τεχνογνωσίας σε ολόκληρο τον τομέα, με αποτέλεσμα να εξασφαλίζονται το συντομότερο δυνατόν εξειδικευμένοι ερευνητές, μηχανικοί και τεχνικοί, και βελτίωση του συντονισμού μεταξύ εκπαιδευτικών ιδρυμάτων της ΕΕ ώστε να εξασφαλιστεί ισοδυναμία προσόντων μεταξύ όλων των κρατών μελών.

Δραστηριότητες

Ανθρώπινοι πόροι και εκπαίδευση: Συντονισμός εθνικών προγραμμάτων και κάλυψη αναγκών γενικής εκπαίδευσης στην πυρηνική επιστήμη και τεχνολογία με τη βοήθεια μιας σειράς μέσων, μεταξύ των οποίων και ορισμένα ανταγωνιστικά, στο πλαίσιο της γενικής υποστήριξης των ανθρώπινων πόρων σε όλα τα θεματικά πεδία. Συμπεριλαμβάνονται η στήριξη για μαθήματα κατάρτισης και δίκτυα κατάρτισης και μέτρα για να καταστεί ο τομέας ελκυστικότερος στους νέους επιστήμονες και μηχανικούς.

II. Δεοντολογικές πτυχές

Κατά την υλοποίηση του παρόντος ειδικού προγράμματος και των ερευνητικών δραστηριοτήτων που θα αναληφθούν στο πλαίσιο αυτού, πρέπει να τηρούνται οι θεμελιώδεις αρχές δεοντολογίας. Αυτές περιλαμβάνουν, μεταξύ άλλων, τις αρχές που αντικατοπτρίζονται στον Χάρτη Θεμελιωδών Δικαιωμάτων της ΕΕ, στα οποία περιλαμβάνονται τα εξής: η προστασία της ανθρώπινης αξιοπρέπειας και της ανθρώπινης ζωής, η προστασία των προσωπικών δεδομένων και της ιδιωτικής ζωής, καθώς και η προστασία των ζώων και του περιβάλλοντος, σύμφωνα με την κοινοτική νομοθεσία και τις τελευταίες εκδόσεις των σχετικών διεθνών συμβάσεων, κατευθυντήριων γραμμών και κωδίκων δεοντολογίας, π.χ. [Διακήρυξη του Ελσίνκι ;], Σύμβαση του Συμβουλίου της Ευρώπης για τα ανθρώπινα δικαιώματα και τη βιοϊατρική που υπεγράφη στο Οβιέδο στις 4 Απριλίου 1997 και τα πρόσθετα πρωτόκολλά της, Σύμβαση των Ηνωμένων Εθνών για τα δικαιώματα του παιδιού, Οικουμενική Διακήρυξη για το ανθρώπινο γονιδίωμα και τα ανθρώπινα δικαιώματα που εγκρίθηκε από την UNESCO, Σύμβαση των Ηνωμένων Εθνών περί βιολογικών και τοξινικών όπλων, Διεθνής Συνθήκη σχετικά με τους φυτογενετικούς πόρους για τη διατροφή και τη γεωργία, και σχετικά ψηφίσματα της Παγκόσμιας Οργάνωσης Υγείας (ΠΟΥ).

Θα λαμβάνονται επίσης υπόψη οι γνώμες της Ευρωπαϊκής Ομάδας Συμβούλων για τις δεοντολογικές προεκτάσεις της Βιοτεχνολογίας (1991 έως 1997) και οι γνώμες της Ευρωπαϊκής Ομάδας για τη δεοντολογία των επιστημών και νέων τεχνολογιών (που υπάρχει από το 1998).

Σύμφωνα με την αρχή της επικουρικότητας και την ποικιλομορφία των προσεγγίσεων στην Ευρώπη, οι συμμετέχοντες σε ερευνητικά έργα πρέπει να συμμορφώνονται με τις ισχύουσες νομοθετικές, κανονιστικές και δεοντολογικές διατάξεις των χωρών στις οποίες διεξάγεται η έρευνα. Εν πάση περιπτώσει, εφαρμόζονται οι εθνικές διατάξεις και δεν στηρίζεται με κοινοτική χρηματοδότηση καμία ερευνητική εργασία η οποία πρόκειται να διεξαχθεί σε συγκεκριμένο κράτος μέλος ή άλλη χώρα, εφόσον αυτή απαγορεύεται στο εν λόγω κράτος μέλος ή χώρα.

Ανάλογα με την περίπτωση, οι συμμετέχοντες σε ερευνητικά έργα οφείλουν να ζητούν την έγκριση των οικείων κρατικών ή τοπικών επιτροπών δεοντολογίας πριν από την έναρξη των δραστηριοτήτων ΕΤΑ. Η Επιτροπή θα προβαίνει επίσης συστηματικά σε επανεξέταση των προτάσεων με βάση δεοντολογικά κριτήρια εφόσον αυτές πραγματεύονται δεοντολογικώς ευαίσθητα ζητήματα ή όταν δεν έχουν ληφθεί επαρκώς υπόψη οι δεοντολογικές πτυχές. Σε συγκεκριμένες περιπτώσεις, μπορεί να διενεργείται δεοντολογικός έλεγχος κατά τη διάρκεια εκτέλεσης ενός έργου.

Το πρωτόκολλο για την προστασία και την καλή διαβίωση των ζώων που προσαρτάται στη Συνθήκη προβλέπει ότι, κατά το σχεδιασμό και την εφαρμογή των κοινοτικών πολιτικών, της έρευνας συμπεριλαμβανομένης, η Κοινότητα συνεκτιμά πλήρως τις απαιτήσεις σχετικά με την καλή διαβίωση των ζώων. Σύμφωνα με την οδηγία 86/609/ΕΟΚ του Συμβουλίου[16], σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς, απαιτείται όλα τα πειράματα να σχεδιάζονται κατά τρόπο ώστε τα πειραματόζωα να μην υποφέρουν ούτε να πονούν και να ταλαιπωρούνται άσκοπα• να χρησιμοποιείται ο ελάχιστος δυνατός αριθμός ζώων• να χρησιμοποιούνται ζώα με τον κατώτατο βαθμό νευροφυσιολογικής ευαισθησίας• και να προκαλείται ο λιγότερος πόνος, ταλαιπωρία, αγωνία ή μόνιμη βλάβη. Η τροποποίηση της γενετικής κληρονομιάς ζώων και η κλωνοποίηση ζώων μπορεί να γίνει αποδεκτή μόνον εφόσον οι σκοποί αιτιολογούνται από δεοντολογικής πλευράς, και υπό συνθήκες τέτοιες ώστε να εξασφαλίζεται η ορθή μεταχείριση των ζώων και να τηρούνται οι αρχές της βιοποικιλότητας. Κατά την υλοποίηση του ειδικού προγράμματος, η Επιτροπή θα παρακολουθεί τακτικά την επιστημονική πρόοδο καθώς και τις εθνικές και διεθνείς διατάξεις προκειμένου να λαμβάνει υπόψη τις σχετικές εξελίξεις.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ

1. Πλαίσιο της πρότασης/πρωτοβουλίας

1.1. Ονομασία της πρότασης/πρωτοβουλίας

1.2. Σχετικός(-οί) τομέας(-είς) πολιτικής στη διάρθρωση ΔΒΔ/ΠΒΔ

1.3. Χαρακτήρας της πρότασης/πρωτοβουλίας

1.4. Στόχος(οι)

1.5. Αιτιολόγηση της πρότασης/πρωτοβουλίας

1.6. Διάρκεια και δημοσιονομικές επιπτώσεις της δράσης

1.7. Προβλεπόμενος(οι) τρόπος(οι) διαχείρισης

2. ΜΕΤΡΑ ΔΙΑΧΕΙΡΙΣΗΣ

2.1. Κανόνες παρακολούθησης και αναφοράς

2.2. Σύστημα διαχείρισης και ελέγχου

2.3. Μέτρα για την πρόληψη της απάτης και των παρατυπιών

3. ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

3.1. Τομέας(είς) του πολυετούς δημοσιονομικού πλαισίου και γραμμή(ές) των δαπανών του προϋπολογισμού που επηρεάζονται

3.2. Εκτιμώμενες επιπτώσεις στις δαπάνες

3.2.1. Συνοπτική παρουσίαση της εκτιμώμενες επίπτωσης στις δαπάνες

3.2.2. Εκτιμώμενη επίπτωση στις επιχειρησιακές πιστώσεις

3.2.3. Εκτιμώμενη επίπτωση στις πιστώσεις διοικητικής φύσεως

3.2.4. Συμβατότητα με το ισχύον πολυετές δημοσιονομικό πλαίσιο

3.2.5. Συμμετοχή τρίτων στη χρηματοδότηση

3.3. Εκτιμώμενη επίπτωση στα έσοδα

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ

1. Πλαίσιο της πρότασης/πρωτοβουλίας

1.1. Ονομασία της πρότασης/πρωτοβουλίας

Πρόταση απόφασης του Συμβουλίου σχετικά με το ειδικό πρόγραμμα, προς εκτέλεση με έμμεσες δράσεις, με το οποίο υλοποιείται το έβδομο πρόγραμμα-πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας (Ευρατόμ)

1.2. Σχετικός(οί) τομέας(είς) πολιτικής που αφορά(ούν) τη δομή ΔΒΔ/ΠΒΔ [17]

Έρευνα (έμμεσες δράσεις) και Άμεση έρευνα (που θα διεξαχθεί από το Κοινό Κέντρο Ερευνών)

08 20 Σύντηξη Ευρατόμ

08 21 Ευρατόμ — Πυρηνική σχάση και ακτινοπροστασία·

08 22 04 Πιστώσεις από τη συμμετοχή τρίτων στην έρευνα και την τεχνολογική ανάπτυξη

08 01 Διοικητικές δαπάνες για τομείς της πολιτικής της Έρευνας

08 01 04 40 Δαπάνες διοικητικής διαχείρισης της Ευρωπαϊκής κοινής επιχείρησης (F4E)

08 01 05 01 Δαπάνες σχετικές με το ερευνητικό προσωπικό

08 01 05 02 Εξωτερικό προσωπικό έρευνας

08 01 05 03 Άλλες διαχειριστικές δαπάνες έρευνας

1.3. Χαρακτήρας της πρότασης/πρωτοβουλίας

( Η πρόταση/πρωτοβουλία αφορά νέα δράση

( Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση[18]

X Η πρόταση/πρωτοβουλία αφορά την παράταση υφιστάμενης δράσης

( Η πρόταση/πρωτοβουλία αφορά δράση προσανατολισμένη προς νέα δράση

1.4. Στόχοι

1.4.1. Ο(Οι) πολυετής(είς) στρατηγικός(οί) στόχος(οι) της Επιτροπής που αφορά η πρόταση/πρωτοβουλία

Το Ειδικό Πρόγραμμα αποτελεί ένα από τα συστατικά στοιχεία της ευρωπαϊκής ερευνητικής πολιτικής στον τομέα της ενέργειας και της στρατηγικής Ευρώπη 2020, ιδίως την Ένωση καινοτομίας. Το Ειδικό Πρόγραμμα ενισχύει τον ανταγωνισμό για επιστημονική αριστεία και στηρίζει την καινοτομία στο πεδίο της πυρηνικής ενέργειας για την αντιμετώπιση των προκλήσεων στους τομείς της ενέργειας και της κλιματικής αλλαγής. Η παρούσα πρόταση καλύπτει λεπτομερώς την περίοδο 2012-2013, αλλά οι δραστηριότητες παραμένουν πλήρως συνεκτικές με τα ζωτικά ενδιάμεσα στάδια των τεχνολογικών εξελίξεων στον πυρηνικό τομέα κατά την επόμενη δεκαετία όπως καθορίζονται στο Ευρωπαϊκό Στρατηγικό Σχέδιο Ενεργειακών Τεχνολογιών (σχέδιο SET).

1.4.2. Ειδικός(οί) στόχος(οι) και δραστηριότητα(ες) ΔΒΔ/ΠΒΔ

Ειδικός στόχος αριθ. 1 Ανάπτυξη της γνωστικής βάσης για το ITER και υλοποίηση αυτού, ως μείζον βήμα στην πορεία δημιουργίας πρωτοτύπων αντιδραστήρων για σταθμούς ηλεκτροπαραγωγής οι οποίοι είναι ασφαλείς, αειφόροι, φιλικοί προς το περιβάλλον και οικονομικώς βιώσιμοι.

Ειδικός στόχος αριθ. 2 Ανάπτυξη μιας στέρεης επιστημονικής και τεχνολογικής βάσης, η οποία θα επιτρέψει την ταχύτερη εξέλιξη των τεχνικών ασφαλούς διαχείρισης των ραδιενεργών αποβλήτων μακράς διάρκειας ζωής, ενισχύοντας ιδίως τις επιδόσεις ασφάλειας και αποδοτικότητας σε σχέση με τους πόρους και το κόστος της πυρηνικής ενέργειας και την ανάπτυξη ενός ανθεκτικού και κοινωνικά αποδεκτού συστήματος προστασίας του ανθρώπου και του περιβάλλοντος από τις επιπτώσεις της ιοντίζουσας ακτινοβολίας.

1.4.3. Αναμενόμενο(α) αποτέλεσμα(τα) και επιπτώσεις

Το προτεινόμενο Ειδικό Πρόγραμμα θα έχει τις εξής επιπτώσεις:

Ευρατόμ — Πυρηνική σχάση και ακτινοπροστασία: Είναι δυνατόν να αναμένονται επιπτώσεις σε πολλούς τομείς, συμπεριλαμβανομένης της προώθησης της ασφαλούς και πιο αειφόρου εκμετάλλευσης της πυρηνικής ενέργειας, περαιτέρω σημαντικά βήματα προς την ασφαλή υλοποίηση της εναπόθεσης σε γεωλογικούς σχηματισμούς για πυρηνικά απόβλητα υψηλής ραδιενέργειας και μεγάλου χρόνου ζωής, και εξασφάλιση πιο αυστηρής νομοθετικής ρύθμισης για τις βιομηχανικές και ιατρικές εφαρμογές που περιλαμβάνουν τη χρήση ιοντίζουσας ακτινοβολίας.

Σύντηξη Ευρατόμ: Η κατασκευή και η επιχειρησιακή λειτουργία του ITER αποτελεί μακρόπνοο έργο και θα αποδώσει αποτελέσματα κατά τις επόμενες δεκαετίες. Η επιτυχής κατασκευή και εκμετάλλευση του ITER συνοδευόμενη από το κατάλληλο πρόγραμμα Ε&Α θα έχει ως αποτέλεσμα τη δυνατότητα κατασκευής αντιδραστήρα σύντηξης για σκοπούς επίδειξης.

1.4.4. Δείκτες αποτελεσμάτων και επιπτώσεων

Σύντηξη Ευρατόμ:

Κατασκευή ITER: αριθμός ενδιάμεσων σταδίων που έχει ολοκληρώσει με επιτυχία η κοινή επιχείρηση «Σύντηξη για ενέργεια» (F4E).

Εγκατάσταση JET: αριθμός επιστημονικών δημοσιεύσεων σχετικά με το JET

Συντονισμένες δραστηριότητες EFDA: ολοκλήρωση των παραδοτέων στο πλαίσιο των συμφωνιών για τα καθήκοντα της EFDA, αριθμός ερευνητών και μηχανικών στον τομέα της σύντηξης που εκπαιδεύτηκαν για τις ανάγκες του ITER και του προγράμματος Ε&Α στον τομέα της σύντηξης.

Συμφωνία κινητικότητας: Επίπεδο της κινητικότητας των ερευνητών στην Ε&Α στον τομέα της σύντηξης

Ευρατόμ — Πυρηνική σχάση και ακτινοπροστασία:

Ποσοστό των προτάσεων για έργα οι οποίες: (i) εκπλήρωσαν επιτυχώς τα κριτήρια επιστημονικής ή/και τεχνολογικής αριστείας (ii) επέτυχαν τους στόχους και τις τεχνικές τους επιδιώξεις ακόμη και υπερέβησαν τις προσδοκίες (iii) εκπλήρωσαν το κριτήριο διάδοσης και χρήσης των αποτελεσμάτων του έργου (iv) παρουσίασαν αποδείξεις ότι θα παραχθούν σημαντικές επιστημονικές, τεχνικές, εμπορικές, κοινωνικές ή περιβαλλοντικές επιπτώσεις.

1.5. Αιτιολόγηση της πρότασης/πρωτοβουλίας

1.5.1. Βραχυπρόθεσμη ή μακροπρόθεσμη κάλυψη αναγκών

Με το προτεινόμενο Ειδικό Πρόγραμμα θα αντιμετωπιστούν διάφορες επιστημονικές και τεχνολογικές προκλήσεις προκειμένου να επιτευχθούν βραχυπρόθεσμοι και μακροπρόθεσμοι στόχοι του Σχεδίου SET. Περισσότερες λεπτομέρειες περιλαμβάνονται στην εκ των προτέρων αξιολόγηση.

1.5.2. Προστιθέμενη αξία της συμμετοχής της ΕΕ

Η προστιθέμενη αξία της εμπλοκής της Ευρατόμ στην πυρηνική έρευνα συνδέεται με τις διασυνοριακές επιπτώσεις και τις οικονομίες κλίμακας. Ορισμένες ερευνητικές δραστηριότητες στον πυρηνικό τομέα είναι τέτοιας κλίμακας που πολύ λίγα κράτη μέλη μπορούν να διαθέσουν τους αναγκαίους πόρους και εμπειρία. Τα έργα Ευρατόμ στους τομείς της σχάσης, της σύντηξης και της ακτινοπροστασίας εξασφαλίζουν «κρίσιμη μάζα», μειώνοντας τον εμπορικό κίνδυνο και κινητοποιώντας ιδιωτικές επενδύσεις. Οι δράσεις της Ευρατόμ συμβάλλουν στην μεταφορά δεξιοτήτων και γνώσεων κατά μήκος των συνόρων, ενισχύοντας τις ικανότητες, την ποιότητα και τον ανταγωνισμό στην Ε&Α, και βελτιώνοντας τις ανθρώπινες ικανότητες μέσω εκπαίδευσης, κινητικότητας και ανάπτυξης της σταδιοδρομίας. Περισσότερες λεπτομέρειες περιλαμβάνονται στην εκ των προτέρων αξιολόγηση.

1.5.3. Κυριότερα διδάγματα που αποκομίστηκαν από ανάλογες εμπειρίες του παρελθόντος

Το υφιστάμενο 7ο πρόγραμμα πλαίσιο Ευρατόμ (2007-2011) απετέλεσε αντικείμενο ενδιάμεσης αξιολόγησης που διεξήχθη από ειδική επιτροπή ανεξάρτητων εμπειρογνωμόνων. Περισσότερες λεπτομέρειες περιλαμβάνονται στην εκ των προτέρων αξιολόγηση.

1.5.4. Συνέπεια και ενδεχόμενη συνέργεια με άλλα συναφή μέσα

Το προτεινόμενο Ειδικό Πρόγραμμα συνάδει με τους στόχους του Σχεδίου SET και της στρατηγικής Ευρώπη 2020. Περισσότερες λεπτομέρειες περιλαμβάνονται στην εκ των προτέρων αξιολόγηση και στην αιτιολογική έκθεση.

1.6. Διάρκεια και δημοσιονομικές επιπτώσεις της δράσης

Χ Πρόταση/πρωτοβουλία περιορισμένης διάρκειας

- X Ισχύουσα πρόταση/πρωτοβουλία από την [01/01]2012 έως την [31/12]2013

- X Χρηματοοικονομικές επιπτώσεις από το 2012 έως το 2022 (εκτιμώμενη ολοκλήρωση των έργων)

1.7. Προβλεπόμενη(-ες) μέθοδος(-οι) διαχείρισης[19]

X Κεντρική άμεση διαχείριση από την Επιτροπή

X Κεντρική έμμεση διαχείριση με ανάθεση καθηκόντων εκτέλεσης σε:

- ( εκτελεστικούς οργανισμούς

- X οργανισμούς που έχουν συστήσει οι Κοινότητες[20]

- ( εθνικούς δημόσιους οργανισμούς/οργανισμούς με αποστολή δημόσιας υπηρεσίας

- ( πρόσωπα επιφορτισμένα με την εκτέλεση συγκεκριμένων δράσεων δυνάμει του τίτλου V της συνθήκης για την Ευρωπαϊκή Ένωση, όπως προσδιορίζονται στην αντίστοιχη βασική πράξη κατά την έννοια του άρθρου 49 του δημοσιονομικού κανονισμού.

2. ΜΕΤΡΑ ΔΙΑΧΕΙΡΙΣΗΣ

2.1. Κανόνες παρακολούθησης και αναφοράς

H Επιτροπή παρακολουθεί συνεχώς και συστηματικώς την υλοποίηση του προγράμματος-πλαισίου Ευρατόμ και των ειδικών του προγραμμάτων και εξασφαλίζει την τακτική υποβολή εκθέσεων και διάδοση των πορισμάτων της παρακολούθησης. Το αργότερο εντός διετίας μετά την ολοκλήρωση του προγράμματος-πλαισίου και των ειδικών του προγραμμάτων (2015). η Επιτροπή θα δρομολογήσει, τη διενέργεια εξωτερικής αξιολόγησης του αιτιολογικού, της υλοποίησης και των επιτευγμάτων του προγράμματος από ανεξάρτητους εμπειρογνώμονες.

2.2. Σύστημα διαχείρισης και ελέγχου

2.2.1. Κίνδυνος(οι) που έχει(ουν) επισημανθεί

Βάσει των απαιτήσεων της Επιτροπής, πραγματοποιείται ετησίως εκτίμηση των κινδύνων για τον εντοπισμό των κινδύνων και προσδιορισμό των προτεινόμενων διορθωτικών ενεργειών. Οι εντοπισθέντες κίνδυνοι, τα διορθωτικά μέτρα και το ενδεικτικό χρονοδιάγραμμα ενσωματώνονται στο πρόγραμμα διαχείρισης της Επιτροπής.

2.2.2. Προβλεπόμενο(α) μέσο(α) ελέγχου

Εφαρμόζεται σειρά μεθόδων ελέγχου, όπως συνέβη καθόλη τη διάρκεια του 7ου προγράμματος πλαισίου Ευρατόμ (2007-2011), συμπεριλαμβανομένων ελέγχου μέτρων εκ των προτέρων και τυχαία επιλεγόμενων διετών εκ των προτέρων επαληθεύσεων στο πλαίσιο του συστήματος εσωτερικού ελέγχου Επιπλέον, η απαίτηση για πιστοποιητικά ελέγχου και η διεξαγωγή τακτικών ανεξάρτητων εξωτερικών ελέγχων συμβάλλει στην εξασφάλιση χρηστής οικονομικής διαχείρισης, συμπεριλαμβανομένης της κανονικότητας και της νομιμότητας των πραγματοποιηθεισών συναλλαγών.

2.3. Μέτρα για την πρόληψη της απάτης και των παρατυπιών

Θα ληφθούν κατάλληλα μέτρα προκειμένου να αποφευχθούν παρατυπίες και απάτες και θα ληφθούν τα απαραίτητα μέτρα για την ανάκτηση των απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, τον κανονισμό (EΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του δημοσιονομικού κανονισμού, τους κανονισμούς (EΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων, (EΚ, Ευρατόμ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες και (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF).

3. ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

3.1. Τομέας(είς) του πολυετούς δημοσιονομικού πλαισίου και γραμμή(ές) των δαπανών του προϋπολογισμού που επηρεάζονται

- Υφιστάμενες γραμμές προϋπολογισμού

Κατά σειρά τομέων πολυετούς δημοσιονομικού πλαισίου και γραμμών προϋπολογισμού.

Τομέας του πολυετούς δημοσιονομικού πλαισίου | Γραμμή του προϋπολογισμού | Είδος δαπανών | Συμμετοχή |

Αριθμός [Περιγραφή …...….] | ΔΠ/ΜΔΠ ([21]) | χωρών ΕΖΕΣ[22] | από υποψήφιες χώρες[23] | τρίτων χωρών | κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού |

1 α | 08 20 Ενέργεια Σύντηξης Ευρατόμ 08 21 Ευρατόμ — Πυρηνική σχάση και ακτινοπροστασία· 08 22 04 Πιστώσεις από τη συμμετοχή τρίτων στην έρευνα και την τεχνολογική ανάπτυξη | ΔΠ | ΟΧΙ | ΝΑΙ/ΟΧΙ * | ΝΑΙ | ΝΑΙ |

08 01 Διοικητικές δαπάνες Έρευνας 08 01 04 40 Δαπάνες διοικητικής διαχείρισης της Ευρωπαϊκής κοινής επιχείρησης για το ITER (F4E) 08 01 05 01 Δαπάνες σχετικές με το ερευνητικό προσωπικό 08 01 05 02 Εξωτερικό προσωπικό έρευνας 08 01 05 03 Άλλες διαχειριστικές δαπάνες | ΜΔΠ | ΟΧΙ | ΝΑΙ/ΟΧΙ * | ΝΑΙ | ΟΧΙ |

* οι συζητήσεις με την Τουρκία σχετικά με την πυρηνική έρευνα βρίσκονται σε εξέλιξη.

- Νέες γραμμές του προϋπολογισμού, των οποίων έχει ζητηθεί η δημιουργία

Άνευ αντικειμένου

3.2. Εκτιμώμενες επιπτώσεις στις δαπάνες

3.2.1. Συνοπτική παρουσίαση της εκτιμώμενες επίπτωσης στις δαπάνες σε εκατ. ευρώ (με 3 δεκαδικά ψηφία)

Τομέας πολυετούς δημοσιονομικού πλαισίου: | 1 α | Ανταγωνιστικότητα για την Ανάπτυξη και την Απασχόληση |

Έμμεση έρευνα | Έτος | Έτος | Έτος | ΣΥΝΟΛΟ |

( Επιχειρησιακές πιστώσεις | 2012 | 2013 | ≥ 2014 |

Αριθμός γραμμής του προϋπολογισμού: 08 2x total | Αναλήψεις υποχρεώσεων | (1) | 1.183,.379 | 992,804 | 0 | 2.176,183 |

Πληρωμές | (2) | 436,422 | 898,164 | 841,597 | 2.176,183 |

Αριθμός γραμμής του προϋπολογισμού: 08 20 Αριθμός γραμμής του προϋπολογισμού: 08 21 | Αναλήψεις υποχρεώσεων | (1) | 1.129,274 | 936,965 | 0 | 2.066,239 |

Πληρωμές | (2) | 401,822 | 863,164 | 801,253 | 2.066,239 |

Αναλήψεις υποχρεώσεων | (1) | 54.,105 | 55,839 | 0 | 109,944 |

Πληρωμές | (2) | 34,600 | 35,000 | 40,344 | 109,944 |

Πιστώσεις διοικητικής φύσεως χρηματοδοτούμενες από το κονδύλιο ειδικών προγραμμάτων[24] 08 01 xx xx σύνολο 08 01 04 Ευρωπαϊκή κοινή επιχείρηση (F4E) 08 01 05 01 Δαπάνες σχετικές με το ερευνητικό προσωπικό 08 01 05 02 Εξωτερικό προσωπικό έρευνας 08 01 05 03 Άλλες διαχειριστικές δαπάνες Έρευνας | 74,054 39,000 23,456 1,637 9,961 | 76,817 39,780 25,230 1,555 10,252 | 0 | 150,871 |

Αριθμός γραμμής του προϋπολογισμού: 08 01 | (3) | 74.054 | 76.817 | 150,871 |

ΣΥΝΟΛΟ πιστώσεων Για την ΓΔ Έρευνας και Καινοτομίας | Αναλήψεις υποχρεώσεων | =1+1α +3 | 1.257,433 | 1.069,621 | 0 | 2.327,054 |

Πληρωμές | =2+2α+3 | 510,476 | 974,981 | 841,597 | 2.372,054 |

( ΣΥΝΟΛΟ επιχειρησιακών πιστώσεων | Αναλήψεις υποχρεώσεων | (4) | 1.183,379 | 992,804 | 2.176,183 |

Πληρωμές | (5) | 436,422 | 898,164 | 841,597 | 2.176,183 |

( ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων | (6) | 74,054 | 76,817 | 0 | 150,871 |

ΣΥΝΟΛΟ πιστώσεων του ΤΟΜΕΑ 1α του πολυετούς δημοσιονομικού πλαισίου | Αναλήψεις υποχρεώσεων | =4+ 6 | 1.257,433 | 1.069,621 | 0 | 2.327,054 |

Πληρωμές | =5+ 6 | 510,476 | 974,981 | 841,597 | 2.327,054 |

Αν η πρόταση/πρωτοβουλία επηρεάζει περισσότερους του ενός τομείς:

( ΣΥΝΟΛΟ επιχειρησιακών πιστώσεων | Αναλήψεις υποχρεώσεων | (4) |

Πληρωμές | (5) |

( ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων | (6) |

ΣΥΝΟΛΟ πιστώσεων των ΤΟΜΕΩΝ 1 έως 4 του πολυετούς δημοσιονομικού πλαισίου (Ποσό αναφοράς) | Αναλήψεις υποχρεώσεων | =4+ 6 |

Πληρωμές | =5+ 6 |

Τομέας πολυετούς δημοσιονομικού πλαισίου: | 5 | «Διοικητικές δαπάνες» |

εκατ. ευρώ (τρία δεκαδικά ψηφία)

Έτος 2012 | Έτος 2013 | ΣΥΝΟΛΟ |

ΓΔ: Έρευνα και Καινοτομία / Άμεση Έρευνα |

( Ανθρώπινοι πόροι | 0 | 0 | 0 |

( Άλλες διοικητικές δαπάνες | 0 | 0 | 0 |

ΣΥΝΟΛΟ ΓΔ <….> | Πιστώσεις | 0 | 0 | 0 |

ΣΥΝΟΛΟ πιστώσεων του ΤΟΜΕΑ 5 του πολυετούς δημοσιονομικού πλαισίου | (Σύνολο αναλήψεων υποχρεώσεων = Σύνολο πληρωμών) | 0 | 0 | 0 |

εκατ. ευρώ (τρία δεκαδικά ψηφία)

Έτος 2012 | Έτος 2013 | Έτος ≥ 2014 | ΣΥΝΟΛΟ |

ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου | Αναλήψεις υποχρεώσεων | 0 | 0 | 0 | 0 |

Πληρωμές | 0 | 0 | 0 | 0 |

3.2.2. Εκτιμώμενη επίπτωση στις επιχειρησιακές πιστώσεις

- ( Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων

- X Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:

Πιστώσεις ανάληψης υποχρεώσεων σε εκατ. ευρώ (τρία δεκαδικά ψηφία)

Να προσδιοριστούν οι στόχοι και τα αποτελέσματα ( | Έτος 2012 | Έτος 2013 | ΣΥΝΟΛΟ |

ΥΛΟΠΟΙΗΣΕΙΣ (outputs) |

Είδος αποτελέσματος[25] | Μέσο κόστος Του αποτελέσματος | Αριθμός αποτελεσμάτων | Κόστος | Αριθμός αποτελεσμάτων | Κόστος | Συνολικός αριθμός οποτελεσμάτων | Συνολικό κόστος |

ΕΙΔΙΚΟΣ ΣΤΟΧΟΣ αριθ. 1[26] … |

- Αποτέλεσμα - Σύντηξη Ευρατόμ | ** | ** | 50* | 1.129,274 | 50* | 936,965 | 100* | 2.066,239 |

ΕΙΔΙΚΟΣ ΣΤΟΧΟΣ αριθ. 2 … |

ΣΥΝΟΛΙΚΟ ΚΟΣΤΟΣ | 1.183,379 | 992,804 | 2.176,183 |

(*) εκτιμώμενος αριθμός αποτελεσμάτων

(**) το σύνηθες αποτέλεσμα της ερευνητικής επιχορήγησης είναι μια έκθεση που περιγράφει γεγονότα, ευρήματα και αποτελέσματα. Το αποτέλεσμα του έργου ITER θα είναι οι ετήσιες εκθέσεις δραστηριότητας της F4E (Υπηρεσία Βαρκελώνης).

Το μέσο κόστος δεν αναγράφεται. Οι εν λόγω πληροφορίες δεν θα ήταν χρήσιμες με δεδομένα τα ποσά που διακυβεύονται στα υπό εξέλιξη έργα (ITER).

3.2.3. Εκτιμώμενη επίπτωση στις πιστώσεις διοικητικής φύσεως

3.2.3.1. Εκτενής περίληψη

- ( Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα

- X Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:

εκατ. ευρώ (τρία δεκαδικά ψηφία)

Έτος 2012 – Ν [27] | Έτος 2013 - N+1 | ΣΥΝΟΛΟ |

ΤΟΜΕΑΣ 5 του πολυετούς δημοσιονομικού πλαισίου |

Ανθρώπινοι πόροι |

Άλλες διοικητικές δαπάνες |

Υποσύνολο ΤΟΜΕΑ 5 του πολυετούς δημοσιονομικού πλαισίου |

Εκτός του ΤΟΜΕΑ 5[28] του πολυετούς δημοσιονομικού πλαισίου | Έμμεση έρευνα | Έμμεση έρευνα | Έμμεση έρευνα |

Ανθρώπινοι πόροι | 58,863 | 61,230 | 120,093 |

Λοιπές δαπάνες διοικητικού χαρακτήρα | 15,191 | 15,587 | 30,778 |

Υποσύνολο εκτός ΤΟΜΕΑ 5 του πολυετούς δημοσιονομικού πλαισίου | 74,054 | 76,817 | 150,871 |

TOTAL | 74,054 | 76,817 | 150,871 |

3.2.3.2. Εκτιμώμενες απαιτήσεις ανθρωπίνων πόρων

- ( Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων

- X Η πρόταση/πρωτοβουλία απαιτεί τη χρήση ανθρωπίνων πόρων, όπως εξηγείται παρακάτω::

Η εκτίμηση εκφράζεται σε πλήρη ποσά (ή το πολύ με ένα δεκαδικό ψηφίο)

Έτος 2012 - N | Έτος 2013 - N+1 |

( Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) |

X 01 01 01 (έδρα και γραφεία αντιπροσωπείας της Επιτροπής) |

xx 01 01 02 (σε αντιπροσωπεία) |

08 01 05 01 (Έμμεση έρευνα) | 190 | 190 |

10 01 05 01 (Άμεση έρευνα) |

( Εξωτερικό προσωπικό (σε μονάδα ισοδυνάμου πλήρους απασχόλησης: FTE)[29] |

XX 01 02 01 (ΣΥ, ΠΠ, ΑΕΕ από το «συνολικό κονδύλιο») |

XX 01 02 02 (ΣΥ, ΠΠ, ΑΕΕ και SNE στις αντιπροσωπείες) |

08 01 04 40 [30] | - στην έδρα[31] |

- σε αντιπροσωπείες (Υπηρεσία Βαρκελώνης F4E –ITER) - μόνιμοι και έκτακτοι υπάλληλοι - CA GFI-IV - SNE | 262 150 10 | 262 150 10 |

08 01 05 02 (CA, INT, SNE - έμμεση έρευνα) | 40 | 40 |

01 05 02 (CA, INT, SNE – Άμεση έρευνα) |

Άλλη γραμμή του προϋπολογισμού (να προσδιοριστεί) |

ΣΥΝΟΛΟ | 652 | 652 |

XX είναι ο τομέας πολιτικής ή ο σχετικός τίτλος του προϋπολογισμού

Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και που έχει ανακατανεμηθεί στο πλαίσιο της ίδιας της ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που μπορεί να διατεθούν στην αρμόδια ΓΔ για τη διαχείριση της δράσης στο πλαίσιο της ετήσιας διαδικασίας χορήγησης και με βάση τους δημοσιονομικούς περιορισμούς.

Περιγραφή των καθηκόντων προς εκτέλεση

Μόνιμοι και έκτακτοι υπάλληλοι | Καθήκοντα που προκύπτουν από το ειδικό πρόγραμμα πυρηνικής έρευνας/άμεσης και έμμεσης έρευνας, που σχετίζονται ιδίως με την διαχείριση πυρηνικών αποβλήτων, την πυρηνική ασφάλεια και τις πυρηνικές διασφαλίσεις.- |

Εξωτερικό προσωπικό |

3.2.4. Συμβατότητα με το ισχύον πολυετές δημοσιονομικό πλαίσιο

- ( Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο.

- X Η πρόταση απαιτεί επαναπρογραμματισμό του σχετικού τομέα του πολυετούς δημοσιονομικού πλαισίου.

Οι προτάσεις για το πρόγραμμα πλαίσιο Ευρατόμ 2012-2013 αποτελούν το γενικό πλαίσιο για ερευνητικές δραστηριότητες στο πεδίο της πυρηνικής ενέργειας και προβλέπουν κατάλληλο προϋπολογισμό. Ωστόσο, οι αρχικά προβλεπόμενες πιστώσεις για πυρηνική έρευνα στο πολυετές δημοσιονομικό πλαίσιο για το 2007-2013 (MFF) δεν επαρκούν εξαιτίας της σημαντικής αύξησης του κόστους του έργου ITER. Εν προκειμένω, η Επιτροπή προτείνει η νομοθετική διαδικασία όσον αφορά προτάσεις για το ΠΠ της Ευρατόμ για την περίοδο 2012-13 να διεξαχθεί παράλληλα με τη συνεχιζόμενη συζήτηση για τον προϋπολογισμό του ITER και τον προϋπολογισμό του 2012. Η συμφωνία περί συμπληρωματικής χρηματοδότησης μέσω επαναδιάθεσης από μία γραμμή του προϋπολογισμού σε άλλη ή στο πλαίσιο της ίδιας γραμμής του προϋπολογισμού (σύμφωνα με τον ακόλουθο πίνακα) θα επιτρέψει την ταχεία έγκριση του ερευνητικού προγράμματος Ευρατόμ το 2011.

Μεταφορά μεταξύ γραμμών, εκατομμύρια ευρώ | Επαναδιάθεση στο πλαίσιο της γραμμής 1Α, εκατομμύρια ευρώ | Σύνολο |

2012 | 650 | 100 | 750 |

2013 | 190 | 360 | 550 |

Σύνολο | 840 | 460 | 1300 |

- ( Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου[32].

Άνευ αντικειμένου

3.2.5. Συμμετοχή τρίτων στη χρηματοδότηση

- Η πρόταση/πρωτοβουλία δεν προβλέπει συγχρηματοδότηση από τρίτα μέρη

- X Η πρόταση/πρωτοβουλία προβλέπει τη συγχρηματοδότηση που εκτιμάται κατωτέρω:

Πιστώσεις σε εκατ. ευρώ (με 3 δεκαδικά ψηφία)

Έτος 2012 | Έτος 2013 |

Να προσδιοριστεί η πηγή/οργανισμός συγχρηματοδότησης | Τρίτες χώρες συνδεδεμένες με το πρόγραμμα |

ΣΥΝΟΛΟ συγχρηματοδοτούμενων πιστώσεων * | pm |

* Οι συμμετοχές των τρίτων δεν έχουν καθοριστεί ακόμη• θα προστεθούν μεταγενέστερα

3.3. Εκτιμώμενη επίπτωση στα έσοδα

- ( Η πρόταση/πρωτοβουλία δεν έχει κανένα δημοσιονομικό αντίκτυπο στα έσοδα.

- X Η πρόταση/πρωτοβουλία έχει τον δημοσιονομικό αντίκτυπο που περιγράφεται κατωτέρω:

- ( στους ιδίους πόρους

- X στα διάφορα έσοδα

εκατ. ευρώ (τρία δεκαδικά ψηφία)

Γραμμή εσόδων του προϋπολογισμού: | Διαθέσιμες πιστώσεις για το τρέχον οικονομικό έτος | Αντίκτυπος της πρότασης/πρωτοβουλίας[33] |

Έτος 2012 | Έτος 2013 |

Γραμμή 6011* Γραμμή 6012* Γραμμή 6031* | pm pm pm | pm pm pm |

* Οι συμφωνίες σχετικά με τη συμμετοχή της Ελβετίας καθώς και περί της συμμετοχής στο κοινό ταμείο JET δεν έχουν ακόμη ολοκληρωθεί. Οι συζητήσεις με την Τουρκία σχετικά με την συνεργασία στον τομέα της πυρηνικής έρευνας βρίσκονται σε εξέλιξη.

Για τα διάφορα έσοδα «για ειδικό προορισμό», να προσδιοριστεί(ούν) η(οι) γραμμή(ές) δαπανών του προϋπολογισμού που έχει(ουν) επηρεαστεί.

08 22 04 Πιστώσεις από τη συμμετοχή τρίτων (εκτός Ευρωπαϊκού Οικονομικού Χώρου) στην έρευνα και την τεχνολογική ανάπτυξη

Να προσδιοριστεί η μέθοδος υπολογισμού του αντίκτυπου στα έσοδα.

Ορισμένα συνδεδεμένα κράτη ενδέχεται να συμβάλουν στη συμπληρωματική χρηματοδότηση του προγράμματος πλαισίου μέσω συμφωνιών σύνδεσης. Η μέθοδος υπολογισμού συμφωνήθηκε στο πλαίσιο των εν λόγω συμφωνιών σύνδεσης και δεν είναι αναγκαστικά η ίδια σε όλες τις συμφωνίες. Οι υπολογισμοί στηρίζονται κατά μεγάλο μέρος στο ΑΕΠ του συνδεδεμένου κράτους σε σύγκριση με το ΑΕΠ των κρατών μελών με εφαρμογή του εν λόγω ποσοστού στο σύνολο του επιχειρησιακού προϋπολογισμού.

[1] Απόφαση του Συμβουλίου, για το έβδομο πρόγραμμα-πλαίσιο Ευρατόμ (2006/970/Ευρατόμ) ΕΕ L 54 της 22.2.2007, σ. 21. Απόφαση του Συμβουλίου, σχετικά με το ειδικό πρόγραμμα έμμεσων δράσεων Ευρατόμ (2006/976/Ευρατόμ) ΕΕ L 54 της 22.2.2007, σ. 139. Κανονισμός του Συμβουλίου με τον οποίο καθορίζονται οι κανόνες συμμετοχής (1908/2006) ΕΕ L 54 της 22.2.2007, σ. 4. Απόφαση του Συμβουλίου περί του ειδικού προγράμματος που θα υλοποιηθεί με άμεσες δράσεις από το Κοινό Κέντρο Ερευνών (2006/977/Ευρατόμ) ΕΕ L 54 της 22.2.2007, σ. 149.

[2] Γνώμη που διατυπώθηκε στις xxx

[3] ΕΕ C xx

[4] ΕΕ L xxx

[5] ΕΕ L 248 της 16.9.2002, σ. 1.

[6] ΕΕ L 357 της 31.12.2002, σ. 1.

[7] ΕΕ L 312 της 23.12.1995, σ. 1.

[8] ΕΕ L 292της 15.11.1996, σ.2.

[9] ΕΕ L 136 της 31.5.1999, σ. 1.

[10] ΕΕ L …

[11] ΕΕ L 177 της 4.7.1984, σ. 25.

[12] Δεν δημοσιεύθηκε.

[13] ΕΕ L 412 της 30.12.2006, σ. 1.

[14] Εξυπακούεται ότι το ΕΣΕ ευθύνεται για την υποστήριξη της έρευνας αιχμής σε όλους τους τομείς της επιστήμης και της τεχνολογίας.

[15] Εξυπακούεται ότι η ευθύνη για την κινητικότητα των ερευνητών μεταξύ όλων των επιστημονικών και τεχνολογικών τομέων παραμένει στο πρόγραμμα «Άνθρωποι» βάσει του προγράμματος πλαισίου της ΕΕ.

[16] ΕΕ L 358 της 18.12.1986, σ. 1.

[17] ABM: Activity-Based Management – ΔΒΔ: Διαχείριση βάσει δραστηριοτήτων. ABB: Activity-Based Budgeting, ΠΒΔ: προϋπολογισμός βάσει δραστηριοτήτων.

[18] Όπως αναφέρεται στο άρθρο 49 παράγραφος 6 σημεία α ή β του δημοσιονομικού κανονισμού.

[19] Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον δικτυακό τόπο BudgWeb: http://www.cc.cec/budg/man/budgmanag/budgmanag_en.html

[20] Όπως αναφέρονται στο άρθρο 185 του Δημοσιονομικού Κανονισμού.

[21] ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις

[22] ΕΖΕΣ: Ευρωπαϊκή Ζώνη Ελεύθερων Συναλλαγών

[23] Υποψήφιες χώρες και, ενδεχομένως, δυνάμει υποψήφιες χώρες των Δυτικών Βαλκανίων.

[24] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα.

[25] Τα αποτελέσματα αφορούν τα προϊόντα και τις υπηρεσίες που θα παρασχεθούν (παράδειγμα: αριθμός ανταλλαγών σπουδαστών που χρηματοδοτήθηκαν, αριθμός χλμ οδών που κατασκευάστηκαν, κ.λπ.).

[26] Όπως περιγράφεται στο Τμήμα 1.4.2. «Ειδικός(οι) στόχος (οι)…»

[27] Το έτος N είναι το έτος έναρξης εφαρμογής της πρότασης/πρωτοβουλίας

[28] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα.

[29] ΣΥ = Συμβασιούχος υπάλληλος· ΤΥ= τοπικός υπάλληλος, ΑΕΕ = αποσπασμένος εθνικός εμπειρογνώμονας, LA = Τοπικός υπάλληλος, ΝΕΑ = νέος εμπειρογνώμονας σε αντιπροσωπεία.

[30] Επιμέρους ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»).

[31] Κυρίως για τα Διαρθρωτικά Ταμεία, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ).

[32] Βλ. σημεία 19 και 24 της διοργανικής συμφωνίας.

[33] Όσον αφορά τους παραδοσιακούς ιδίους πόρους (δασμούς, εισφορές ζάχαρης) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.